

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 08.09.2025. |  | Nr. AMD-25-508-rs |

|  |
| --- |
| Par satiksmi Dzirnavu ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu, kā arī ņemot vērā SIA “Building.Control” 03.09.2025. iesniegumu par būvniecības darbu veikšanu pie ēkas Dzirnavu ielā 37, Rīgā:

1. Noteikt, ka no 22.09.2025. līdz 20.10.2025. tiek ierobežota transportlīdzekļu satiksme un gājēju kustība Dzirnavu ielā, posmā no Jeruzalemes ielas līdz Zaļai ielai, saskaņā ar satiksmes organizācijas shēmu (pielikumā).

2. Par darbu veikšanu atbildīgs ceļu būves SIA “Building.Control” atbildīgais būvdarbu vadītājs Iļja Mihailovs (tālrunis 26710826; e-pasts: building.control.lv@gmail.com).

3. SIA “Building.Control” 22.09.2025. līdz 20.10.2025. Dzirnavu ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu (pielikumā);

3.2. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4. darbu izpildi (BIS lietas Nr. BIS-BL-875559-116099).

4. Transportlīdzekļu satiksmi un gājēju kustību Dzirnavu ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Dzirnavu ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktora p.i. | A.Klinklāva |

|  |
| --- |
| Stoķis 67012708 |